**Kamil HORNOCH** estas ĉeĥa astronomo, naskiĝinta la 5-an de decembro 1972 en Lelekovice. Li loĝas en ĉi tiu urbo.

Biografio
---------

Kamil Hornoch komencis interesiĝi pri astronomio, kiel amatora astronomo, en 1984. Unu jaro poste li komencis sciencajn observojn pri kometoj, meteoroj, suna fotosfero, variantaj steloj, planedoj kaj kaŝadoj. Li faris siajn observojn per reflekta teleskopo de 35 cm de malgranda privata observatorio de Lelekovice. Kvankam li uzis ŝargkuplitan fotilon, li faras bonan taksadon en pervida fotometrio de stela lumeco, atingante distingivon de 0,03 magnitudo (konfirmita per sendependaj fotoelektraj mezuroj). Li ankaù estas agnoskita pro siaj multenombraj taksadoj kaj mezuroj de brilo kaj pozicio de kometoj kaj variantaj steloj, kaj mezuro de pozicio de asteroidoj.

En 1993, li kunmalkovris (kun Jan Kyselý) la variantan stelon ES UMa. Kun Peter Kušnirák, li kunmalkovris la asteroidon 167208 Lelekovice la 17-an de oktobro 2003.

Li estas ano de la Ĉeĥa Astronomia Asocio kaj laboras de 2007 kiel profesia astronomo ĉe la Observatorio de Ondřejov.

Novaoj
------

En somero 2002, Hornoch prenis serion da bildoj de la ĉirkaùaĵo de la kerno de la Andromeda galaksio (M31) kaj malkovris sian unuan ekstergalaksian novaon. de tiam, la galaksio M31 estas lia pliŝata objekto de observo : li malkovris aù kunmalkovris 43 novaojn en tiu regiono. Li malkovris ankaù du novaojn en la galaksio M81 sur fotografioj prenitaj far'de la ĉeĥa astronomo Pavel Cagaš per teleskopo de 25,6 cm la 8-an kaj 11-an de aprilo 2007. Neniu malkovro de novao estis antaù farita per tiel malgranda teleskopo al tiel distanco. Unu el la supernovaoj, M81 2007 3, fariĝis tre brila, atinginte la absolutan magnitudon -10 post ses tagoj : estis la plej brila novao malkovrita en M81.

Honoroj
-------

* En 1996 li estis la unua, kiu ricevis la jus kreitan Premion *Zdeněk Kvíz* de la Ĉeĥa Astronomia Asocio pro sia esploro pri la interplaneda materio.
* La asteroido 14124 Kamil estis nomita en lia honoro.
* En 2003 li ricevis la Premion *Jindřich Šilhán* de la Observantoj de Variantaj Steloj de la Jaroj de la Ĉeĥa Astronomia Asocio.
* En 2006, li gajnis la Premion Gordon Myers de Amatora Atingo de la Astronomia Societo de Pacifiko.

Notoj kaj referencoj
--------------------

1. ↑  "Nové proměnné hvězdy objevené v ČR" el la Sekcio pri Variantaj Steloj kaj Ekstersunsistemaj Planedoj de la *Česká Astronomická Společnost* (ĉeĥe)
2. ↑  Sukceso de la ĉeĥa amatora astronomo, el la paĝaro de *Česká Astronomická Společnost*, 25-a de aùgusto 2003 (ĉeĥe)
3. ↑  Malkovro de novaoj en M81, ibidem, 23-a de aprilo 2007 (ĉeĥe)
4. ↑  Premio Zdeněk Kvíz, ibidem (ĉeĥe)
5. ↑  JPL Small-Body Database Lookup : 14124 Kamil (1998 QN60)
6. ↑  Premio *Jindřich Šilhán*, el la Sekcio pri Variantaj Steloj kaj Ekstersunsistemaj Planedoj de la *Česká Astronomická Společnost* (ĉeĥe)
7. ↑  Premio Gordon Myers de Amatora Atingo ; Ricevintoj el la paĝaro de la *Astronomical Society of the Pacific* (angle)

Eksteraj ligiloj
----------------

* ĉeĥe Kamil Hornoch, vivprotokolo ; el la paĝaro de *Česká Astronomická Společnost*
* ĉeĥe Intervjuvo de Kamil Hornoch, el la Astro TTT-ejo de Stefan Kürti


---

*En tiu ĉi artikolo estas uzita traduko de teksto el la artikolo Kamil Hornoch en la angla Vikipedio.*